ປ. ຢູເຄຣນ ຢາກໃຫ້ຖອດ ການໃຊ້ສິດຢັບຢັ້ງ ໃນ ສປຊ ຂອງຣັດເຊຍ 
ປະທານາທິບໍດີຢູເຄຣນ ທ່ານ Petro Poroshenko ຢາກໃຫ້ຖອດ ການໃຊ້ສິດຢັບຢັ້ງຂອງຣັດເຊຍ ຢູ່ໃນສະພາຄວາມໝັ້ນຄົງ ສະຫະປະຊາຊາດ.
ປະທານາທິບໍດີ ຢູເຄຣນ ທ່ານ Petro Poroshenko ກ່າວໃນ ວັນສຸກວານນີ້ວ່າ ຣັດເຊຍຄວນທີ່ຈະຖືກຖອນ ບໍ່ໃຫ້ມີອຳນາດ ໃນການໃຊ້ສິດຢັບຢັ້ງຢູ່ໃນສະ ພາຄວາມໝັ້ນຄົງສະຫະປະຊາ ຊາດ ເພາະວ່າ ການປະພຶດແບບຮຸກຮານຂອງຣັດເຊຍ ຢູ່ໃນ ພາກຕາເວັນອອກຂອງຢູເຄຣນ ທ່ານ Poroshenko ຜູ້ນຳທີ່ພວມດີ້ນຮົນຕໍ່ສູ້ ຂອງຢູເຄຣນ ໄດ້ ໃຫ້ສຳພາດພິເສດກັບນັກຂ່າວວີໂອເອ Myroslava Gongad- ze ໂດຍກ່າວວ່າ ຣັດເຊຍຄວນສືບຕໍ່ເປັນສະມາຊິກສະພາຄວາມ ໝັ້ນຄົງ ເພາະວ່າຣັດເຊຍມີອຳນາດທາງທະຫານທີ່ສຳຄັນ ແຕ່ວ່າ ປະຊາຄົມໂລກຈະມີຄວາມປອດໄພຫຼາຍຂຶ້ນ ຖ້າຫາກ ຄວາມສາ ມາດຂອງຣັດເຊຍ ໃນການຫລີ້ນບົດບາດຕ້ານສະຫະປະຊາຊາດ ຍຸດຕິລົງໄດ້ ທ່ານ Porosheko ກ່າວວ່າ “ຂ້າພະເຈົ້າຄິດວ່າ ສິດຢັບຢັ້ງຂອງ ພວກເຂົາຄວນຈະຖືກຖອນ " ທ່ານໄດ້ຊີ້ໃຫ້ເຫັນເຖິງການປະຕິ ເສດຂອງຣັດເຊຍເມື່ອເດືອນແລ້ວນີ້ຕໍ່ມະຕິສະພາຄວາມໝັ້ນຄົງ ເພື່ອໃຫ້ສ້າງຕັ້ງສານອາຍາສາກົນ ສຳລັບສືບສວນການຍິງເຮືອ ບິນໂດຍສານຖ້ຽວບິນMH17 ຂອງມາເລເຊຍຕົກໃນເດືອນກໍລະ ກົດ ປີ 2014 ຢູ່ທີ່ພາກຕາເວັນອອກຂອງຢູເຄຣນ ເຮັດໃຫ້ 298 ຄົນເສຍຊີວິດ ທ່ານ Poroshenko ກ່າວວ່າ “ໂລກມີສິດ ທີ່ຈະຮູ້ຈັກວ່າ ແມ່ນ ໃຜເປັນຜູ້ຮັບຜິດຊອບຕໍ່ການໂຈມຕີກໍ່ການຮ້າຍທີ່ຮ້າຍແຮງດັ່ງ ກ່າວ ແຕ່ວ່າ ບໍ່ເປັນຈັ່ງບຸນ ຖ້າຫາກວ່າ ເປັນປະເທດດຽວໂດຍ ສະເພາະຣັດເຊຍ ທີ່ເປັນສະມາຊິກຖາວອນ ຂອງສະພາຄວາມ ໝັ້ນຄົງໃຊ້ສິດຢັບຢັ້ງນີ້ ຊຶ່ງເປັນການອະທິບາຍໃນໂຕ ” ຢູເຄຣນ ແລະ ບັນດາປະເທດອຶ່ນໆກ່າວວ່າ ພວກຫົວຮຸນ ແຮງທີ່ໜຸນຫລັງໂດຍ ຣັດເຊຍ ໄດ້ປະຕິບັດງານຢູ່ໃນເຂດ ທີ່ໄດ້ມີການຍິງລູກສອນໄຟ ໃນຂະນະທີ່ພວກກະບົດໄດ້ ກ່າວວ່າ ກຳລັງຢູເຄຣນ ເປັນຜູ້ຮັບຜິດຊອບ ການໃຫ້ຄວາມເຫັນຂອງ ທ່ານ Poroshenko ມີຂື້ນກ່ອນ ໜ້າກອງປະຊຸມສະມັດຊາໃຫຍ່ສະຫະປະຊາຊາດຄັ້ງທີ 70 ຢູ່ທີ່ນະຄອນນິວຢອກໃນທ້າຍເດືອນນີ້ ປະທານາທິບໍດີ Vladirmir Putin ແຫ່ງຣັດເຊຍ ມີໝາຍກຳ ນົດກ່າວຄຳປາໄສຕໍ່ສະມັດຊາໃຫຍ່ສະຫະປະຊາຊາດເປັນ ເທື່ອທຳອິດ ໃນຮອບ 10 ປີ ໃນວັນທີ 28 ກັນຍານີ້ ມື້ນຶ່ງກ່ອນ ປະທານາທິບໍດີ Poroshengko ກ່າວ